นกแอร์ - วิกิพีเดีย

# นกแอร์

### จากวิกิพีเดีย สารานุกรมเสรี

นกแอร์
IATA DD | ICAO N/W | Callsign N/W
ก่อตั้ง | พ.ศ. 2547
ท่าอากาศยานหลัก | ท่าอากาศยานสุวรรณภูมิ
ท่าอากาศยานรอง | ท่าอากาศยานเชียงใหม่
ขนาดฝูงบิน | 5
จุดหมายปลายทาง | 8
บริษัทแม่ | บริษัท สายการบินนกแอร์ จำกัด (Nok Airlines Co., Ltd.)
สำนักงานใหญ่ | กรุงเทพ ประเทศไทย
บุคคลหลัก | พาที สารสิน (CEO)
เว็บไซต์: http://www.nokair.com

นกแอร์ (อังกฤษ: Nok Air) เป็นสายการบินราคาประหยัด (Low cost airline) ของประเทศไทย ทำการบินภายในประเทศไทยในราคาย่อมเยา เป็นสายการบินหนึ่งในเครือของ บริษัท การบินไทย จำกัด ที่ทำตลาดระดับราคาประหยัด เครื่องบินของนกแอร์เป็นเครื่องที่แบ่งเช่ามาจากฝูงบินปัจจุบันของบริษัทการบินไทย โดยมีมาตรฐานการดูแลรักษาในมาตรฐานเดียวกันกับของการบินไทยทุกประการ ผู้โดยสารสามารถจองตั๋วได้หลายช่องทาง เช่นเคานเตอร์นกแอร์ในท่าอากาศยานปลายทางต่างๆ, จองทางโทรศัพท์หมายเลข 1318 รวทั้งการจองตั๋วผ่านทางอินเทอร์เน็ตที่กำลังเป็นที่นิยมมากขึ้นทุกขณะ

## [แก้] เส้นทางการบิน

Nok Air Boeing 737-400

ปัจจุบัน นกแอร์เปิดให้บริการเส้นทางบินในประเทศทั้งหมด 10 เส้นทาง ได้แก่

- เส้นทางที่เปิดดำเนินการแล้ว
  - กรุงเทพ - เชียงใหม่
  - กรุงเทพ - เชียงใหม่ (บินร่วมเที่ยวบินการบินไทย)
  - กรุงเทพ - ตรัง
  - กรุงเทพ - นครศรีธรรมราช
  - กรุงเทพ - ภูเก็ต
  - กรุงเทพ - เลย
  - กรุงเทพ - หาดใหญ่
  - กรุงเทพ - อุดรธานี
  - เชียงใหม่ - แม่ฮ่องสอน
  - เชียงใหม่ - อุดรธานี
  - อุดรธานี - เลย

- เส้นทางที่มีโครงการเปิดในอนาคตอันใกล้
  - กรุงเทพ - กระบี่
  - กรุงเทพ - สุราษฎร์ธานี
  - กรุงเทพ - อุบลราชธานี
  - กรุงเทพ - เชียงราย

นอกจากนี้ นกแอร์มีโครงการบินเส้นทางระหว่างประเทศ เส้นทาง กรุงเทพ - บังกาลอร์ ประเทศอินเดีย ซึ่งกำลังอยู่ในช่วงประสานงาน

## [แก้] เครื่องบินที่ให้บริการ

เครื่องบินที่ประจำการประกอบด้วย

- Boeing 737-400 จำนวน 4 ลำ
  - ชื่อที่ใช้จดทะเบียนคือ
    - HS-TDA Named Songkhla (สงขลา)
    - HS-TDB Named Phuket (ภูเก็ต)
    - HS-TDD Named Chumporn (ชุมพร)
    - HS-TDE Named Surin (สุรินทร์)

- ATR72-500 จำนวน 1 ลำ
  - ชื่อที่ใช้จดทะเบียนคือ
    - HS-TRA Named Lampang (ลำปาง)

เครื่องบินทั้งหมดนี้ได้รับการบริการภาคพื้นจากการบินไทย

- นกแอร์กำลังดำเนินการรับมอบเครื่อง Boeing 737-400 อีกสองลำ ที่เช่ามาจากสายการบินมาเลเซียแอร์ไลน์ ซึ่งจะทำให้ฝูงบินของนกแอร์เพิ่มจำนวนเป็น B737-400 จำนวน 6 ลำ และ ATR72-500 จำนวน 1 ลำ

## [แก้] การให้บริการด้านลูกค้าสัมพันธ์

จุดเด่นในด้านการให้บริการด้านลูกค้าสัมพันธ์ของนกแอร์คือ มีผู้บริหารของสายการบิน คือ คุณสีหพันธุ ชุมสาย ณ อยุธยา ซึ่งเป็นรองประธานเจ้าหน้าที่บริหารฝ่ายการตลาด ได้เข้าทำหน้าที่ตอบข้อซักถาม และรับเรื่องปัญหาต่างๆ จากลูกค้าโดยตรง ในเว็บบอร์ดพันทิป.คอม ห้อง Blue Planet ทำให้สามารถรับทราบปัญหาที่เกิดขึ้นผู้โดยสารของนกแอร์ และทำการแก้ไขอย่างรวดเร็ว รวมทั้งตอบปัญหาข้องใจต่างๆ ที่ผู้โดยสารมีต่อนกแอร์ ซึ่งวิธีนี้ค่อนข้างประสบผลสำเร็จและสามารถสร้างความประทับใจเป็นจำนวนมาก ช่วยให้ภาพลักษณ์ของนกแอร์ค่อนข้างดีในสายตาของผู้ใช้บริการทั่วไป

## [แก้] แหล่งข้อมูลอื่น

- เว็บไซต์ของนกแอร์
- เว็บบอร์ดรีวิวสายการบินนกแอร์โดยผู้โดยสาร
- การขนส่งของไทย มีภาพถ่าย และข้อมูลที่เกี่ยวข้อง

ดึงข้อมูลจาก "http://th.wikipedia.org../../../%E0%B8%99/%E0%B8%81/%E0%B9%81/%E0%B8%99%E0%B8%81%E0%B9%81%E0%B8%AD%E0%B8%A3%E0%B9%8C.html".

หมวดหมู่: สายการบินต้นทุนต่ำ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Français
- Bahasa Indonesia
- 日本語
- Nederlands
- Svenska
- 中文